# Winnie Byanyima

Winifred Byanyima (?·pàg.) (Mbarara, 13 de gener de 1959) és una enginyera aeronàutica, política i diplomàtica ugandesa, directora executiva d'Oxfam International des del maig de 2013. Abans va exercir com a directora de l'equip de gènere a l'Oficina de Política de Desenvolupament del Programa de les Nacions Unides per al Desenvolupament des de 2006.

## Educació

Byanyima va néixer al districte de Mbarara a la regió occidental d'Uganda, filla de Boniface Byanyima, únic president nacional del Partit Demòcrata d'Uganda i Gertrude Byanyima, una mestra d'escola que va morir el novembre de 2008. Va estudiar al Mount Saint Mary's College Namagunga, al districte de Mukono. Més tard es va llicenciar en enginyeria aeronàutica per la Universitat de Manchester, esdevenint la primera dona ugandesa en assolir aquest títol. Posteriorment es va llicenciar en enginyeria mecànica, especialitzant-se en la conservació d'energia, a la Universitat de Cranfield.

## Carrera

Després d'acabar els estudis com a enginyera aeronàutica, Byanyima va treballar com a enginyera per l'Uganda Airlines. Quan Yoweri Museveni va iniciar la Guerra civil d'Uganda 1981-1986, va abandonar la seva feina i es va unir a la rebel·lió armada. Museveni i Byanyima s'havien criat junts des de nens a la casa de la família Byanyima, els qui havien proporcionat totes les necessitats educatives i escolars de Museveni. Tots dos i el marit de Byanyima, Kizza Besigye, varen ser combatents en l'Exèrcit Nacional de Resistència (NRA); el matrimoni havia trencat la seva vinculació amb el president d'Uganda, pel règim antidemocràtic que havia instaurat al país, malgrat les seves creences prèviament declarades.
Després que la NRA guanyés la guerra, Byanyima va ser ambaixadora d'Uganda a França des de 1989 fins al 1994. Tot seguit va tornar a casa i es va convertir en una activa participant en la política ugandesa. Va ser membre de l'Assemblea Constituent que va redactar la Constitució ugandesa de 1995. Posteriorment, va ocupar dos mandats consecutius com a membre del parlament, en representació del municipi de Mbarara des del 1994 fins a l'any 2004. Va ser nomenada directora de la Direcció de Dones, Gènere i Desenvolupament a la seu de la Unió Africana a Addis Abeba, Etiòpia, càrrec en el que exercí fins que va ser nomenada directora de l'equip de gènere a la Mesa de Política de Desenvolupament del Programa de les Nacions Unides per al Desenvolupament el novembre de 2006.
El gener de 2013, Byanyima es va anunciar que seria anomenada la propera directora executiva d'Oxfam International, en substitució a Jeremy Hobbs; va començar a exercir-ne l'1 de maig de 2013.
El gener de 2015, Byanyima va codirigir el Fòrum Econòmic Mundial a Davos, on va pressionar per tal reduir la diferencia entre rics i pobres, davant les xifres d'una investigació que afirmaven que la proporció de la riquesa de l'1 per cent més ric de la població mundial havia augmentat a gairebé el 50 per cent el 2014, mentre que el 99 per cent compartia l'altra meitat; tot i que aquestes xifres d'Oxfam són font de controvèrsia per part de diversos economistes.
El novembre de 2016, Byanyima fou anomenada part de l'equip d'accés als medicament pel secretari general de les Nacions Unides, Ban Ki-moon, copresidit per Ruth Dreifuss, expresident de Suïssa, i Festus Mogae, expresident de Botswana.

## Referències

* ↑ Administrator. «Winnie Byanyima Appointed To Lead Oxfam International». Oxfamblogs.org, 15-01-2013. Arxivat de l'original el 8 d’abril 2018. [Consulta: 26 novembre 2017].
* ↑ ADB. «Interview With UNDP Gender Team Director, Winnie Byanyima – "Incorporating Gender Perspective In All Steps of Economic Policy Management Process"». African Development Bank (ADB), 29-10-2010. [Consulta: 19 juliol 2014].
* ↑ Conan Businge, and Ali Waiswa. «Byanyima's Wife Dead». New Vision (Kampala), 13-11-2008. Arxivat de l'original el 9 d’agost 2014. [Consulta: 26 novembre 2017].
* ↑ Oxfam. «Winnie Byanyima, Oxfam International Executive Director». Oxford Committee for Famine Relief (Oxfam).
* ↑ Butagira, Tabu. «Besigye Injuries Disturbing, Says Byanyima». Daily Monitor (Kampala), 06-05-2011.
* ↑ Onyalla, Harriette. «Byanyima Scoops Top Job». New Vision, 29-11-2006. Arxivat de l'original el 9 d’agost 2014. [Consulta: 26 novembre 2017].
* ↑ Kiggundu, Edris. «Winnie Byanyima To Head Oxfam». The Observer (Uganda), 15-01-2013. Arxivat de l'original el 29 de juliol 2014. [Consulta: 26 novembre 2017].
* ↑ Business, Reporter. «Income Inequalities Threaten Africa». The Herald, 06-05-2013.
* ↑ Larry Elliott, and Ed Pilkington. «New Oxfam Report Says Half of Global Wealth Held By The Top One Percent». The Guardian (London), 19-01-2015.
* ↑ Wearden, Graeme. «Oxfam: 85 Richest People As Wealthy As Poorest Half of The World». The Guardian (London), 20-01-2015. [Consulta: 7 abril 2015].
* ↑ BBC Business. «Richest 1% To Own More Than Rest of World, Oxfam Says». BBC News, 19-01-2015.
* ↑ Vara, Vauhini. «Critics of Oxfam's Poverty Statistics Are Missing The Point». The New Yorker, 28-01-2015.
* ↑ Secretary-General Appoints Two Former Presidents, 14 Others as Members of High-Level Panel on Access to Medicines Nacions Unides.